OpenLLM-France/wikimedia huggingface dataset:
# Matías de Abadía

Tomás Matías de Abadia (c.1700 - c.1755) va ser un militar espanyol, governador de Puerto Rico i Santo Domingo.
Va ser nomenat el 22 d'abril de 1731 governador general de Puerto Rico, càrrec que va ocupar fins al 28 de juny de 1743. Va prendre possessió l' 11 d'octubre de 1731 i va ser prorrogat en el seu govern el 4 de juny de 1741. Va afavorir el contraban cors espanyol i francès, va reprimir amb mà de ferro l'anglès; va reorganitzar les defenses de l'illa (Reglament per a la guarnició de plaça de Puerto Rico, castells i forts de la seva jurisdicció, 1741), va fundar els pobles interiors de Guayama i Utuado i, arribada la Guerra de 1739, va presidir un reeixit auge del cors que li va enriquir personalment, al mateix temps que tenia en escac a les armades britàniques.
L'1 de setembre de 1740 fou ascendit al grau de brigadier, i el 19 de desembre de 1742 a la capitania general de Santo Domingo, amb la presidència de la seva Audiència. El 1755 probablement havia mort i el seu germà Francisco de Abadia estava pledejant amb els hereus de Tomás Mendivil Lezcano, antic tresorer de l'exèrcit d'Andalusia, sobre certa quantitat que Matías havia dipositat a les seves mans. La Reial Hisenda acusava al mateix temps al difunt governador d'haver-se apropiat de 18.000 pesos, que reclamava als seus hereus.

## Referències

* ↑ «Matías Abadía» (en castellà). Real Academia de la Historia. [Consulta: 29 març 2019].
* ↑ Arturo Morales Carrión. Puerto Rico y la lucha por la hegemonía en el Caribe: colonialismo y contrabando, siglos XVI-XVIII. La Editorial, UPR, 1995, p. 121–. ISBN 978-0-8477-0196-4.
# Molí al Pont d'Orrit

El Molí al Pont d'Orrit és una obra de Tremp (Pallars Jussà) protegida com a Bé Cultural d'Interès Local.

## Descripció

Edifici construït a quatre vents, adaptat al desnivell del terreny. La façana principal s'orienta a migdia i presenta tres eixos verticals d'obertures distribuïts simètricament, amb les llindes de les portes i les finestres configurades per arcs de pedra rebaixats. La teulada està pràcticament ensorrada. L'interior de la planta baixa conserva infraestructures emprades per a l'obtenció d'oli i farina.

## Referències

* ↑ «Molí al Pont d'Orrit». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 12 març 2019].
# Claude Jobé

Claude Jobé (Retinne, Fléron, 13 de gener de 1951 - Lieja, 16 de desembre de 2016) fou un pilot de motocròs belga que va tenir ressò internacional durant la dècada de 1970, quan fou pilot oficial de Montesa i, després, d'OSSA. Germà gran de Georges Jobé, a qui li portava 10 anys, no va assolir mai, però, els èxits d'aquest.
Claude Jobé pilotà la Montesa Cappra al Campionat del Món de motocròs de 250cc durant les temporades de 1973 i 1974. A finals d'aquesta, fou fitxat per OSSA amb la missió de col·laborar en el desenvolupament del nou model de la marca, la Phantom. Jobé competí amb l'OSSA entre les temporades de 1975 i 1977, fins que la crisi de l'empresa barcelonina va fer que la marca es retirés de les competicions. El 1979, quan el seu germà abandonà Montesa per a passar a Suzuki, Claude Jobé va pilotar també per a aquesta marca durant una breu etapa.

## Referències

* ↑ «Death of Monsieur Georges Jobé (16/12/2016), Annonce nécrologique (210679)» (en anglès). enaos.com, 16-12-2016. [Consulta: 22 gener 2020].
* ↑ Linati Bigas, Alejandro. «Máquinas». A: Iniciación al Moto-Cross, Trial y Todo-Terreno (en castellà). Barcelona: Editorial De Vecchi, SA, 1975, p. 50. ISBN 84-315-12210.
* ↑ Merlos, Josep Lluís. «Ossa Phantom: una alenada d'aire fresc al motocròs». ara.cat. Diari Ara, 24-08-2019. [Consulta: 22 gener 2020].
* ↑ «Claude Jobe» (en francès). dieudonnepatrice.e-monsite.com. Arxivat de l'original el 1 de febrer 2020. [Consulta: 22 gener 2020].

## Enllaços externs

* Imatge de Claude Jobé amb la Montesa Cappra al Motocròs d'Esplugues de 1974
# René Julien Hardouin

René Julien Hardouin, batejat a Bouin el 28 de gener de 1739, on va morir el 2 de novembre de 1793, va ser un líder de la Vendée durant la Revolució Francesa.

## Biografia

René Julien Hardouïn era fill de Julien Hardouïn i Louise Marie Benard.
Mestre cirurgià a Bouin a Vendée el 1763. Sembla que al principi simpatitzava amb les idees de la Revolució, i durant les Batalles de La Vendée va tractar els ferits republicans.
Lucas de La Championnière, en les seves:
| « | "Mémoires sur la guerre de Vendée" parla de "Hardouin, un cirurgià militar portat per Charette a Machecoul, a qui aquest va posar al capdavant de l'hospital i que va cuidar perfectament els ferits i els malalts d'ambdós. campaments... l'hospital està sobrecarregat de ferits d'ambdues bandes, però aquí de nou cal dir que d'una banda com de l'altra sovint s'acaben.El cirurgià Hardouin, presoner republicà de Charette, dirigeix l'hospital..." | » |
Va ser el primer alcalde de Bouin el 1790. Sembla que va canviar d'opinió política, ja que va ser el líder de l'aixecament de Vendée a Bouin el març de 1793. Va ser nomenat cap de la parròquia per Charette. François Pajot el va succeir.
Es va casar, el 25 de juny de 1763, amb Marie-Cécile Haumont, filla del cirurgià Bouin Laurent Dupont-Haumont, que va publicar al Journal of Medicine, Surgery and Pharmacy, el 1761, un article sobre paracentesi, després un procediment experimental, de Cécile Bethus.

## Referències

* ↑ Relevé généalogique [archive] sur Geneanet

## Bibliografia

* Docteur Pelletier, Un médecin commandant de paroisse en 1793 : René-Julien Hardouin : médecin de Bouin (Vendée) (1737-1793).
* Hervé Coutau-Bégarie, Charles Doré Graslin, Histoire militaire des guerres de Vendée, 2013.
* Lionel Dumarchet, François-Athanase Charette de la Contrie, 2013.
# Iñaki Bea Jauregi

Iñaki Bea Jauregi, (nascut el 27 de juny de 1978 a Amurrio), és un exfutbolista professional basc que jugava com a defensa central.

## Enllaços externs

* Estadístiques a transfermarkt.de (alemany)
# Saelices de la Sal

Saelices de la Sal és un municipi de la província de Guadalajara, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 75 | 72 | 66 | 69 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 2 maig 2021].
# Matíes II de Nantes

Maties II de Bretanya (mort e 1103?) comte de Nantes en 1084.

## Biografia

Maties II fou un príncep bretó, fill segon del duc de Bretanya Hoel II i de Judit de Nantes, filla de Judicael de Nantes. Fou comte de Nantes de 1084 a 1103, i va governar el comtat sota la sobirania i en perfecte acord amb el seu germà gran Alan IV de Bretanya. Va morir vers el 1103 sense deixar hereus.
# Moc cervical

El moc cervical és una secreció de glicoproteïnes ubicades al coll de l'úter.
L'autobservació del moc cervical és la base de molts mètodes de planificació familiar naturals, com el mètode Billings o el simptotèrmic.

## Funció

Es produeix per les glàndules del canal cervical durant el període preovulatori (final de la fase fol·licular). Realitza diverses funcions:
* Protegir la cavitat uterina fora del període ovulatori de la intrusió de bacteris que poden ser patògens;
* Protegir els espermatozoides contra les condicions hostils de la vagina: de fet, el pH de la vagina és àcid i tòxic per als espermatozoides mentre el pH del moc és lleugerament bàsic;
* Proporcionar energia extra per als espermatozoides.

## Referències

* ↑ ; Bursac, Danijel«Cervical mucus: from biochemical structure to clinical implications». [Consulta: 11 abril 2019].
* ↑ Richardson, Lorraine; Hanrahan, James P.; Tharmalingam, Tharmala; Carrington, Stephen; Lonergan, Pat; Evans, Alexander C. O.; Fair, S. «Cervical mucus sialic acid content determines the progression of thawed ram sperm through the cervix». Reproduction (Cambridge, England), 01-01-2019. DOI: 10.1530/REP-18-0547. ISSN: 1741-7899. PMID: 30608906.
# Mercury Lounge

El Mercury Lounge és una sala d'espectacles, situada al 217 East Houston, entre Ludlow i Essex, a la frontera del Lower East Side i de l'East Village a New York. Està situat al primer pis d'un edifici que, al passat, allotjava els criats de l'Astor Mansion, connectant-hi per un laberint subterrani. El Garfein Restaurant ha ocupat aquest local a la primera part del segle xx, i de 1933 a 1993, l'indret era ocupat per un venedor de làpides. Avui, és una sala de concerts. Encara s'hi troben vestigis de la botiga de làpides, com la làpida incorporada al mur de la sala.

## Concerts

Entre els artistes cèlebres que s'han vist en aquesta sala es poden destacar per exemple, Lou Reed, Joan Jett, Bikini Kill, Jeff Buckley, Jimmy Chamberlin (13 gener de 2005), The Strokes, Tony Bennett, Band-Maid o fins i tot els Dandy Warhols.

## Enllaços externs

* Web oficial
# Cirrisalarias bunares

Cirrisalarias bunares és una espècie de peix de la família dels blènnids i de l'ordre dels perciformes.

## Reproducció

És ovípar.

## Hàbitat

És un peix marí de clima tropical.

## Distribució geogràfica

Es troba a les Comores, Maurici, l'Illa Christmas, el Mar de la Xina Meridional i Tonga.

## Referències

* ↑ Breder, C.M. i D.E. Rosen, 1966. Modes of reproduction in fishes. T.F.H. Publications, Neptune City (Estats Units). 941 p.
* 1 2 FishBase (anglès)
* ↑ Fricke, R., 1999. Fishes of the Mascarene Islands (Réunion, Mauritius, Rodriguez): an annotated checklist, with descriptions of new species. Koeltz Scientific Books, Koenigstein, Theses Zoologicae, Vol. 31: 759 p.
* ↑ Allen, G.R. i R.C. Steene, 1988. Fishes of Christmas Island Indian Ocean. Christmas Island Natural History Association, Christmas Island, Indian Ocean, 6798, Austràlia. 197 p.
* ↑ Randall, J.E., J.T. Williams, D.G. Smith, M. Kulbicki, G.M. Tham, P. Labrosse, M. Kronen, E. Clua i B.S. Mann, 2003. Checklist of the shore and epipelagic fishes of Tonga. Atoll Res. Bull. Núms. 497-508.

## Bibliografia

* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Hardy, J.D. Jr., 2003. Coral reef fish species. NOAA\National Oceanographic Data Center. NODC Coral Reef Data and Information Management System. Estats Units. 537 p.
* Helfman, G.; Collette, B.; Facey, D. The Diversity of Fishes (en anglès). Wiley, 1997. ISBN 978-0-86542-256-8.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Springer, V.G., 1986. Blenniidae. p. 742-755. A M.M. Smith i P.C. Heemstra (editors) Smiths' sea fishes. Springer-Verlag, Berlín.
* Springer, V.: Blennies. Planes 214-217 a W.N. Eschmeyer, J. R. Paxton, editors. Encyclopedia of Fishes – 2a edició, San Diego, Califòrnia: Academic Press. Any 1994.
* Wheeler, A.: The World Encyclopedia of Fishes, 2a edició, Londres: Macdonald. Any 1985.

## Enllaços externs

* AQUATAB
# Raievka

«Raievka» té aquests significats:
* Raievka (Kémerovo), localitat de l'óblast de Kémerovo, a Rússia
* Raievka (Saràtov), localitat de l'óblast de Saràtov, a Rússia
# Jitō

Al Japó feudal, un jitō era un representant agrari designat pel govern militar central per a cada una de les propietats (Shōen) en les quals es dividia la zona rural.
El jitō recaptava impostos i mantenia la pau, també se li donava dret a una porció dels tributs recollits. El càrrec va ser creat per Minamoto Yoritomo el 1184, arribant a ser hereditari. Al pas del temps, els jito van arribar a tenir una relació més estreta amb els líders locals que amb el govern central, la qual cosa va contribuir al debilitament del shogunat Kamakura.

## Vegeu també

* Període Kamakura
# Serchio

El Serchio és un riu de la Toscana a Itàlia. Neix als Apenins i desemboca al mar Lígur, no gaire lluny de on ho fa el riu Arno. Passa vora la ciutat de Lucca. Té un curs de 111 km i recull les aigües en una conca de 1404 km².
El seu nom antic era Auser o Ausar. Segons Plini el Vell, era un riu important d'Etrúria que neix als Apenins i té el seu curs prop de la ciutat de Lucca, i que al seu temps era un afluent de l'Arno, cosa que també diu Estrabó. La ciutat de Pisa es trobava on s'unien els dos rius, i diu que les aigües en aquell punt eren turbulentes. Sembla que va conservar aquest curs fins al segle xii, però no se sap el moment en què es va desviar per arribar directament al mar.

## Referències

* ↑ «Serchio». Enciclopedia Treccani. [Consulta: 6 maig 2023].
* ↑ Plini el Vell. Naturalis Historia, III, 5
* ↑ Smith, William (ed.). «Auser». Dictionary of Greek and Roman Geography (1854). [Consulta: 6 maig 2023].
# San Ildefonso

«San Ildefonso» té aquests significats:
* San Ildefonso (poble), poble amerindi de Nou Mèxic
* Edificis:
** Colegio de San Ildefonso (Mèxic), edifici colonial a la Ciutat de Mèxic, antic col·legi jesuïta
** Colegio de San Ildefonso (Madrid), col·legi de Madrid, famós pels seus alumnes que canten els números de la Loteria espanyola
** Palau Reial de La Granja de San Ildefonso, palau reial espanyol a la província de Segòvia
* Entitats de població:
** Real Sitio de San Ildefonso, municipi de la província de Segòvia, cèlebre pel palau reial de La Granja
** San Ildefonso (castellà) o Sant Ildefons (Cornellà de Llobregat) (català), barri obrer de Cornellà de Llobregat
# Moc

«Moc» té aquests significats:
* Nervi MOC o Nervi motor ocular comú
* Moc (substància), substància fisiològica
* Moc de Sidó, escriptor fenici
* Moc (nàutica)
* Moviment d'Objecció de Consciència
# Mesa del Congrés dels Diputats

La Mesa del Congrés dels Diputats és l'òrgan rector de la cambra legislativa espanyola Congrés dels Diputats. És la representant colegiada del Congrés als actes que assistisca.

## Composició

La Mesa està formada pel President del Congrés dels Diputats, qui presideix la Mesa, més quatre vicepresidents i quatre secretaris.
Els quatre vicepresidents són triats simultàniament mitjançant una votació secreta. El vot consisteix que cada diputat escriu un sol nom en una paperet. Els quatre amb més vots són elegits vicepresidents. La seua funció és substituir al president del congrés en cas d'absència.
Els secretaris són triats mitjançant el mateix procediment i s'encarreguen de supervisar i autoritzar, amb el vist-i-plau del President, les actes de les sessions plenàries, de la Mesa, de la Junta de Portaveus i els certificats. Assisteixen al President durant les sessions i durant els treballs de la cambra.

## Funcions

Les funcions de la Mesa són les següents:
* Elaborar projectes de pressupostos del Congrés.
* Ordenar les despeses del Congrés.
* Qualificar els escrits i documents parlamentaris segons marquen els reglaments.
* Programar línies d'actuació.
* Fixar el calendari de les activitats del Ple i les Comissions del Congrés.
* Coordinar els treballs dels òrgans del Congrés.

## Referències

* 1 2 3 Pérez de Lama, Ernesto (dir.). Manual del Estado Español 1999. Madrid: LAMA, 1998, p. 78. ISBN 84-930048-0-4.
# Coll de la Torre (Abella de la Conca)

El Coll de la Torre és una collada poc marcada a 712,6 metres d'altitud i una plana de camps de conreu, en el terme municipal d'Abella de la Conca, a la comarca del Pallars Jussà.
És en els vessants sud-occidentals del Tossal del Gassó, en un lloc aturonat proper al nord-est de la confluència del barranc de l'Esmolet amb el riu d'Abella, i també a prop del límit municipal amb Isona i Conca Dellà (antic municipi de Sant Romà d'Abella. A migdia del Coll de la Torre hi ha la casa de Cal Cap-roc, així com la Font del Coll de la Torre, i a llevant seu s'estenen els Seixos.

## Restes paleontològiques

Unes prospeccions arqueològiques efectuades a migdia del Coll de la Torre, van permetre de trobar-hi restes del cretaci superior; és a dir, els dinosaures dels quals es té constància que havien viscut a la Conca Dellà. El lloc està catalogat a Patrimoni de la Generalitat de Catalunya amb el nom de Jaciment del Serrat del Corb.

## Etimologia

Es tracta d'un topònim romànic de caràcter descriptiu, probablement d'origen medieval. Es tracta del coll on, o a prop d'on, hi havia una torre. Tanmateix, aquesta torre és avui dia desapareguda.

## Referències

* ↑ Carta arqueològica d'Abella de la Conca. Direcció General del Patrimoni Cultural. Departament de Cultura i Mitjans de Comunicació de la Generalitat de Catalunya.

## Enllaços externs

* El Coll de la Torre en el seu entorn, a l'Institut Cartogràfic de Catalunya
# Slavinia

Eslavínia (alemany: Slawien) és una regió històrica al voltant del delta del riu Oder i la llacuna de Szczecin a Pomerània. Forma part de les actuals Alemanya i Polònia, concretament de la Pomerània Occidental i de la Pomerània Central, i s'estén des del riu Peene a l'oest fins al Parsęta a l'est.

## Història

Des del 1156, el duc Griffin Bogusław I, fill gran del primer sobirà pomerànic Wartislaw I, va governar a Pomerània al voltant de Szczecin. Va lluitar contra el duc saxó Enric el Lleó en la batalla de Verchen de 1164, va ser derrotat i es va convertir en jutge d'Enric. Quan el 1180 Enric va ser deposat per l'emperador Frederic I del Sacre Imperi Romanogermànic, Bogusław va aparèixer al costat de l'emperador a prop de Lübeck i va ser enfeudat amb "Slavinia". Es desconeixen les fronteres exactes del territori ni la seva condició de propietat imperial. Quatre anys després, Bogusław es va haver de sotmetre al rei Canut VI de Dinamarca.
El terme ducat d'Eslavínia es va fer servir de vegades per a distingir el ducat Griffin de Pomerània, situat a la desembocadura de l'Oder i regit pels descendents del duc Wartislaw I de principis del segle xii, de les terres de Pomerèlia a l'est sota el domini del Samborides inicialment com a vassalls polonesos i també anomenat "Ducat de Pomerània" en aquell moment.
Els ducs Griffin van romandre sota el domini danès fins a la batalla de Bornhöved de 1227. Sota el govern del net de Bogusław Barnim I i els seus descendents durant l'Edat Mitjana, el Ducat de Pomerània es va germanitzar gradualment cultural i lingüísticament, a causa de la immigració dels pobladors alemanys al llarg del Ostsiedlung. Els descendents dels pobladors alemanys van ser substituïts per polonesos en acabar la Segona Guerra Mundial a la desembocadura de l'Oder i a l'est d'aquest riu, de manera que part de l'antiga Eslavínia torna a ser habitada per eslaus.

## Referències

* ↑ "...A distinction was made between Slavinia, or modern [i.e., 1911] Pomerania, and Pomerellen" (Chisholm 1911, pàg. 47–48)
* ↑ «Pomerania | historical region, Europe» (en anglès). [Consulta: 16 març 2020].
* ↑ «retro|bib - Seite aus Meyers Konversationslexikon: Pommern (Provinz; Geschichte)». [Consulta: 16 març 2020].
# María Carmen Más Rubio

María Carmen Mas Rubio (València, 30 de maig de 1954 - 15 de febrer de 2024) fou una advocada i política valenciana, diputada a les Corts Valencianes en la IV i V legislatura i consellera de Benestar Social de la Generalitat Valenciana en la V legislatura.

## Biografia

Llicenciada en dret. Fou consellera de Benestar Social de la Generalitat Valenciana presidida per Eduardo Zaplana, entre juliol de 1999 i maig de 2000. A continuació fou Delegada del Govern al País Valencià, càrrec que ocupà fins a l'abril de 2002, sent substituïda per Francesc Camps. María Carmen Mas va ser diputada a les Corts Valencianes pel Partit Popular a les eleccions de 1995 i 1999.
Posteriorment s'incorporà als negocis immobiliaris com a consellera delegada de l'empresa alacantina d'Enrique Ortiz.

## Referències

* ↑ M.Marzal. «Muere Carmen Mas Rubio, exdelegada del Gobierno y exconsellera de Bienestar Social» (en castellà), 15-02-2024. [Consulta: 15 febrer 2024].
* ↑ Javier Paniagua Fuentes y J.A. Piqueras. Diccionario Biográfico de Políticos Valencianos, 1810- 2005. València: Institut Alfons el Magnànim, 2005, p.357-358. ISBN 9788495484802.
Càrrecs públics :
| Precedit per: Marcela Miró Pérez | Consellera de Benestar Social de la Generalitat Valenciana 1999-2000 | Succeït per: Rafael Blasco Castany |
| Precedit per: Carlos Javier González Cepeda | Delegada del Govern al País Valencià 2000-2002 | Succeït per: Francesc Camps i Ortiz |
# Ratpenat groc de panxa blanca

El ratpenat groc de panxa blanca (Scotophilus leucogaster) és una espècie de ratpenat que es troba a l'Àfrica subsahariana.
Habita la sabana.

## Referències

* Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005. ISBN 978-0-8018-8221-0. OCLC 62265494.

## Enllaços externs

* Fordham et al. (2006). Scotophilus leucogaster. Llista Vermella de la UICN, Unió Internacional per a la Conservació de la Natura, 2006. Consultat el 27 desembre 2007 (en anglès). (anglès)
* Distribució mundial d'aquesta espècie. (anglès)
Espècies vivents de vespertiliònids :
Regne: Animalia · Embrancament: Chordata · Classe: Mammalia · Infraclasse: Eutheria · Superordre: Laurasiatheria · Ordre: Chiroptera · Superfamília: Vespertilionoidea :
Subfamília Antrozoinae :
Subfamília Kerivoulinae :
Subfamília Murininae :
Subfamília Myotinae :
Subfamília Vespertilioninae :
# Moca (Guinea Equatorial)

Moca és un municipi de Guinea Equatorial, de la província de Bioko Sud a la Regió Insular.
Deu el seu nom a un rei bubi anomenat Möókáta, que literalment significa "Rei Moka", qui va estar en el poder entre els anys 1835 i 1845, per tornar a regnar el 1875 fins al 1898 durant la Dinastia Bahítáari.

## Referències

* ↑ http://macoelanba.org/subir/uploadFiles/RESUMENGESTIONESSEMILLASMOKA2011.pdf
* ↑ https://web.archive.org/web/20111110022020/http://www.maec.es/es/MenuPpal/Paises/ArbolPaises/GuineaEcuatorial/Monografia/Documents/Guinea%20Ecuatorial.pdf
# María Ángeles Olano García

María Ángeles Olano García (Granollers, Vallès Oriental, 9 de juny de 1966) és una advocada i política catalana, diputada al Parlament de Catalunya en la VII i VIII Legislatures.

## Biografia

És advocada i professora de dret polític, constitucional i administratiu per a opositors a l'Administració pública. Ha treballat com a assessora jurídica en diversos despatxos professionals, gestories i empreses de control de qualitat i auditoria de temps. És portaveu del Grup Municipal del Partit Popular de Catalunya (PPC) a l'Ajuntament de Granollers, del Consell Comarcal del Vallès Oriental del 2003 ençà.
A les eleccions municipals espanyoles de 2011 fou la cap de llista del PP a l'ajuntament de Granollers. El 2012 va deixar el càrrec i es mostrà favorable a un referèndum sobre la independència de Catalunya.
De cara a les eleccions al Parlament de Catalunya de 2015, s'ha incorporat com a independent a la llista d'Unió Democràtica de Catalunya a la circumscripció de Barcelona.

## Referències

* 1 2 «Diputats de la VIII legislatura» p. 112. Parlament de Catalunya. [Consulta: maig 2021].
* ↑ La ex diputada autonómica del PP Ángeles Olano defiende un referendo secesionista para Cataluña, La Voz de BCN, 30 d'octubre de 2012
* ↑ «Àngels Olano se suma a las listas de Unió para el 27-S como independiente». La Vanguardia. EFE, 16-08-2015 [Consulta: 16 agost 2015].